ai4bharat/Pralekha huggingface dataset:
വാണിജ്യ വ്യവസായ മന്ത്രാലയം
നടപ്പ്സാമ്പത്തിക വർഷത്തിലെ ചരക്ക് കയറ്റുമതി 400 ബില്യൺ അമേരിക്കൻ ഡോളർ മൂല്യം പിന്നീടുമെന്ന് ശ്രീ പിയൂഷ് ഗോയൽ
(ന്യൂ ഡൽഹി, മാർച്ച് 17, 2022
മാർച്ച് 14 വരെയുള്ള കണക്കുകൾ പ്രകാരം, ഇന്ത്യയുടെ ചരക്ക് കയറ്റുമതി 390 ബില്യൺ അമേരിക്കൻ ഡോളറോളം എത്തിയതായി കേന്ദ്ര വാണിജ്യ വ്യവസായ മന്ത്രി ശ്രീ പിയൂഷ് ഗോയൽ അറിയിച്ചു. നടപ്പ് സാമ്പത്തികവർഷം ഇത് 400 ബില്യൺ അമേരിക്കൻ ഡോളർ പിന്നീടും എന്നും അദ്ദേഹം പ്രതീക്ഷ പങ്കുവെച്ചു. ന്യൂ ഡൽഹിയിൽ ഓട്ടോമോട്ടീവ് കമ്പോണന്റ് മാനുഫാക ഫാക്ച്ചറേഴ്സ് അസോസിയേഷൻ  സംഘടിപ്പിച്ച ആത്മ നിർഭർ എക്സലൻസ് അവാർഡുകളും ഏഴാമത് ടെക്നോളജി ശിഖരം 2022 നെ അഭിസംബോധന ചെയ്യുകയായിരുന്നു അദ്ദേഹം. ചരിത്രത്തിലാദ്യമായി രാജ്യത്തെ വാഹന ഘടക വ്യവസായമേഖല 600 മില്യൺ അമേരിക്കൻ ഡോളറിന്റെ വ്യാപാര മിച്ചം രേഖപ്പെടുത്തിയതായി അദ്ദേഹം പറഞ്ഞു.
നൂറു ബില്യൺ അമേരിക്കൻ ഡോളർ മൂല്യമുള്ള ഇന്ത്യൻ വാഹന നിർമ്മാണ വ്യവസായ മേഖല രാജ്യത്തിന്റെ കയറ്റുമതിയുടെ 8 ശതമാനം സംഭാവന ചെയ്യുന്നു. ഇന്ത്യയുടെ മൊത്ത ആഭ്യന്തര വരുമാനത്തിന്റെ 2.3 ശതമാനം വരുന്ന ഈ മേഖല 2025 ഓടുകൂടി ലോകത്തിലെ തന്നെ ഏറ്റവും വലിയ മൂന്നാമത്തെ വാഹന നിർമ്മാണ വ്യവസായമേഖലയായി മാറും.
ചിപ്പുകളുടെ ദൗർലഭ്യം സംബന്ധിച്ച വാഹന നിർമാണ മേഖലയിലെ പ്രശ്നങ്ങളോട് അനുഭാവപൂർണമായ സമീപനമാണ് കേന്ദ്രം വച്ചുപുലർത്തുന്നത്. 76,000 കോടി രൂപ ചിലവിൽ അടുത്തിടെ അംഗീകരിച്ച സെമികോൺ ഇന്ത്യ പരിപാടി, ഇവയുടെ ഇറക്കുമതിയിന്മേലുള്ള അമിത ആശ്രയത്വം കുറച്ച്, ചിപ്പുകളുടെ മേഖലയിൽ ഇന്ത്യയെ സ്വയം പര്യാപ്തം ആക്കുമെന്ന് അദ്ദേഹം പ്രതീക്ഷ പ്രകടിപ്പിച്ചു
ഗവേഷണ വികസന പ്രവർത്തനങ്ങളിൽ പ്രത്യേകിച്ചും, ഇ-മൊബിലിറ്റി, ബാറ്ററി സാങ്കേതിക വിദ്യ എന്നിവിടങ്ങളിൽ കൂടുതൽ നിക്ഷേപം നടത്താൻ അദ്ദേഹം രാജ്യത്തെ വാഹന ഘടക വ്യവസായ മേഖലയോട് ആവശ്യപ്പെട്ടു. ആഗോളതലത്തിലെ ഏറ്റവും മികച്ച 50 വാഹന നിർമ്മാണ വിതരണ സംരംഭങ്ങളുടെ പട്ടികയിൽ രാജ്യത്തെ അഞ്ച് ഇന്ത്യൻ സംരംഭങ്ങളെ കൊണ്ടുവരാൻ അദ്ദേഹം അവരോട് അഭ്യർത്ഥിച്ചു. തദ്ദേശീയമായി നിർമിച്ച ഘടകങ്ങൾ മികച്ച രീതിയിൽ ഉപയോഗപ്പെടുത്താൻ സംരംഭങ്ങളെ പ്രചോദിപ്പിച്ച കേന്ദ്രമന്ത്രി വാഹന നിർമ്മാണ വ്യവസായമേഖലയിൽ ലോകോത്തര നിലവാരമുള്ള ഗുണമേന്മ ഏകകങ്ങൾക്ക് രൂപം നൽകാനും ആഹ്വാനം ചെയ്തു. അടുത്ത 15 വർഷങ്ങൾക്കുള്ളിൽ വൈദ്യുത വാഹന രംഗത്ത് ഒരു വിപ്ലവത്തിന് ഇന്ത്യ സാക്ഷ്യം വഹിക്കുമെന്ന് ശ്രീ ഗോയൽ എടുത്തുപറഞ്ഞു.
നിതി ആയോഗ്
രാജ്യത്തെ ആദ്യ ആഗോള മൊബിലിറ്റി ഉച്ചകോടി പ്രധാനമന്ത്രി നാളെ ഉദ്ഘാടനം ചെയ്യും
നിതി ആയോഗ് സംഘടിപ്പിക്കുന്ന 'മൂവ്' എന്ന രാജ്യത്തെ ആദ്യ ആഗോള മൊബിലിറ്റി ഉച്ചകോടി പ്രധാനമന്ത്രി ശ്രീ. നരേന്ദ്ര മോദി ന്യൂഡല്ഹിയിലെ വിജ്ഞാന് ഭവനില് നാളെ  ഉദ്ഘാടനം ചെയ്യും. ഗതാഗതവുമായി ബന്ധപ്പെട്ട വിവിധ മേഖലകളെ കുറിച്ച് അവബോധം സൃഷ്ടിക്കുകയും ഈ രംഗത്തെ ബന്ധപ്പെട്ടവരെ ഒരുമിച്ച് കൊണ്ടുവരികയുമാണ് രണ്ട് ദിവസത്തെ ഉച്ചകോടിയുടെ മുഖ്യലക്ഷ്യം. മൊബിലിറ്റി മേഖലയുമായി ബന്ധപ്പെട്ട് അന്താരാഷ്ട്ര സംഘടനകള് രാജ്യത്തിനകത്തും, പുറത്തും നിന്നുള്ള അക്കാദമിക് വിദഗ്ദ്ധര്, വന്കിട ആഗോള കമ്പനികള്, ബാറ്ററി നിര്മ്മാതാക്കള്, സാങ്കേതികവിദാ സേവനദാതാക്കള് തുടങ്ങിയവര് തങ്ങുടെ കാഴ്ചപ്പാടുകള് പങ്കുവയ്ക്കും.
മൊബിലിറ്റി മേഖലയില് കൈവരിക്കുന്ന പുരോഗതിയിലൂടെ വര്ദ്ധിച്ച തൊഴിലവസരങ്ങള് സൃഷ്ടിക്കാനും ജനജീവിതം കൂടുതല് സുഗമമാക്കാനും സാധിക്കുമെന്ന് നിതി ആയോഗ് വൈസ് ചെയര്മാന് ഡോ. രാജീവ് കുമാര് വാര്ത്താ സമ്മേളനത്തില് പറഞ്ഞു.
സംസ്ഥാന മുഖ്യമന്ത്രിമാര്, കേന്ദ്ര മന്ത്രിമാര്, 23 ആഗോള കമ്പനികളുടെ സി.ഇ.ഒ. മാര് തുടങ്ങിയവര് ഉച്ചകോടിയോടനുബന്ധിച്ചുള്ള പാനല് ചര്ച്ചകളില് പങ്കെടുക്കും.
പൊതുഗതാഗത സംവിധാനങ്ങള് മെച്ചപ്പെടുത്തല്, ബദല് ഇന്ധനങ്ങള്, ചരക്ക് നീക്കം, ഡാറ്റ വിശ്ലേഷണം മുതലായ വിഷയങ്ങളില് വിപുലമായ ചര്ച്ചകള് നടക്കും.
(ND MRD - 706
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങള്
ഒരു ലക്ഷം പേരില് ഏറ്റവും കുറഞ്ഞ മരണം ഇന്ത്യയില്
ഒരു ലക്ഷം പേരുടെ കണക്കെടുക്കുമ്പോള് ഏറ്റവും കുറവു കോവിഡ് മരണം ഇന്ത്യയിലാണെന്ന് ലോകാരോഗ്യ സംഘടന. ജൂണ് 22ന് പുറത്തിറക്കിയ ലോകാരോഗ്യസംഘടനയുടെ റിപ്പോര്ട്ടിലാണ് ഇക്കാര്യം പറയുന്നത്. ഒരു ലക്ഷംപേരില് ശരാശരി ഒരാളാണ് ഇന്ത്യയില് കോവിഡ് ബാധിച്ച് മരിക്കുന്നത്. എന്നാല്, ആഗോള ശരാശരി ആറിരട്ടിയിലധികമാണ്. ലക്ഷത്തില് 6.04 ആണ് മരണനിരക്ക്. യുകെയില് ഇത് 63.13 ആണ്. സ്പെയിന്- 60.60, ഇറ്റലി-57.19, അമേരിക്ക- 36.30 എന്നിങ്ങനെയാണ് മറ്റിടങ്ങളിലെ നിരക്ക്.
രാജ്യത്ത് രോഗബാധിതരെ നേരത്തെ കണ്ടെത്തിയതും സമയബന്ധിതമായ പരിശോധന, നിരീക്ഷണം, ഫലപ്രദമായ ചികിത്സ, സമ്പര്ക്കത്തിലുള്ളവരെ കണ്ടെത്തല് എന്നിവ മരണനിരക്കു കുറയ്ക്കാന് സഹായിച്ചു. സംസ്ഥാനങ്ങള്, കേന്ദ്ര ഭരണപ്രദേശങ്ങള് എന്നിവയ്ക്കൊപ്പം കേന്ദ്രസര്ക്കാര് നടത്തിയ ചിട്ടയായ പ്രവര്ത്തനങ്ങളാണ് ഇക്കാര്യത്തില് രാജ്യത്തിന് തുണയായത്.
രാജ്യത്ത് കോവിഡ് മുക്തരാകുന്നവരുടെ എണ്ണം വര്ധിക്കുകയാണ്. ഇതുവരെ 2,48,189 പേരാണ് രാജ്യത്ത് കോവിഡ്-19 രോഗമുക്തി നേടിയത്. കഴിഞ്ഞ 24 മണിക്കൂറിനുള്ളില് 10,994 പേര്ക്കു രോഗം ഭേദമായി. രോഗമുക്തി നിരക്ക് 56.38 ശതമാനമായി വര്ധിച്ചു.
നിലവില് 1,78,014 പേരാണ് രാജ്യത്ത് ചികിത്സയിലുള്ളത്.
പരിശോധനാ സൗകര്യങ്ങള് വികസിപ്പിക്കുന്നതിന്റെ ഭാഗമായി ഗവണ്മെന്റ് ലാബുകളുടെ എണ്ണം 726 ആയും സ്വകാര്യ ലാബുകളുടെ എണ്ണം 266 ആയും  വര്ധിപ്പിച്ചു.
വിവിധ പരിശോധനാ ലാബുകളുടെ ക്രമം ഇനി പറയുന്നു:
തത്സമയ ആര്ടി പിസിആര് അടിസ്ഥാനമാക്കിയുള്ള പരിശോധനാ ലാബുകള്: 553 
ട്രൂനാറ്റ് അടിസ്ഥാനമാക്കിയുള്ള പരിശോധനാ ലാബുകള്: 361 
സി.ബി.എന്.എ.എ.ടി. അടിസ്ഥാനമാക്കിയുള്ള പരിശോധനാ ലാബുകള്: 78 
സാമ്പിള് പരിശോധനയുടെ എണ്ണവും വര്ധിപ്പിച്ചിട്ടുണ്ട്. കഴിഞ്ഞ 24 മണിക്കൂറിനുള്ളില് രാജ്യത്ത് 1,87,223 സാമ്പിളുകളാണ് പരിശോധിച്ചത്. രാജ്യത്ത് ഇതുവരെ പരിശോധിച്ചത് 71,37,716 സാമ്പിളുകളാണ്.
കോവിഡ് 19 മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -ല് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരില് വിളിക്കുക. +91 11 23978046, അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
(https://www.mohfw.gov.in/pdf/coronvavirushelplinenumber.pdf.
യു.പി.എസ്.സി
2022 ജൂലൈയിൽ യു പി എസ് സി അന്തിമമാക്കിയ റിക്രൂട്ട്മെന്റ് ഫലങ്ങൾ
(ന്യൂ ഡൽഹി , ഓഗസ്റ്റ് 26 , 2022
ഇനിപ്പറയുന്ന നിയമന ഫലങ്ങൾ യൂണിയൻ പബ്ലിക് സർവീസ് കമ്മീഷൻ 2022 ജൂലൈ മാസത്തിൽ അന്തിമമാക്കി. ശുപാർശ ചെയ്യപ്പെട്ട പരീക്ഷാര്ഥികളെ തപാൽ മുഖേന നേരിട്ട് അറിയിച്ചിട്ടുണ്ട്.
പ്രധാനമന്ത്രിയുടെ ഓഫീസ്
പാരിസ്ഥിതിക പ്രതിസന്ധികളും വെല്ലുവിളികളും പരിഹരിക്കുന്നതിനുള്ള നടപടികൾ അടിയന്തരമായി ത്വരിതപ്പെടുത്താനുള്ള ജി20 രാജ്യങ്ങളുടെ പ്രതിബദ്ധത പ്രധാനമന്ത്രി അംഗീകരിച്ചു
കേന്ദ്ര പരിസ്ഥിതി-വനം-കാലാവസ്ഥാവ്യതിയാന മന്ത്രി ശ്രീ ഭൂപേന്ദർ യാദവിന്റെ ലേഖനം പങ്കിട്ട്, കാലാവസ്ഥാവ്യതിയാനം ഉൾപ്പെടെയുള്ള പാരിസ്ഥിതിക പ്രതിസന്ധികളും വെല്ലുവിളികളും നേരിടാനുള്ള നടപടികൾ ത്വരിതപ്പെടുത്താനുള്ള ജി20 രാജ്യങ്ങളുടെ പ്രതിബദ്ധത പ്രധാനമന്ത്രി ശ്രീ നരേന്ദ്ര മോദി അംഗീകരിച്ചു.
സമൂഹമാധ്യമമായ ‘എക്സി’ൽ കേന്ദ്ര പരിസ്ഥിതി-വനം-കാലാവസ്ഥാവ്യതിയാന മന്ത്രി ശ്രീ ഭൂപേന്ദർ യാദവിന്റെ പോസ്റ്റ് പങ്കിട്ടു പ്രധാനമന്ത്രി കുറിച്ചതിങ്ങനെ:
“ഡൽഹി പ്രഖ്യാപനത്തിലൂടെ, കാലാവസ്ഥാവ്യതിയാനം ഉൾപ്പെടെയുള്ള പാരിസ്ഥിതിക പ്രതിസന്ധികളും വെല്ലുവിളികളും നേരിടുന്നതിനുള്ള നടപടികൾ ‘അടിയന്തിരമായി ത്വരിതപ്പെടുത്താൻ’ ജി20 രാജ്യങ്ങൾ പ്രതിജ്ഞാബദ്ധമാണെന്നു കേന്ദ്ര പരിസ്ഥിതി മന്ത്രി ശ്രീ ഭൂപേന്ദർ യാദവ് വിശദീകരിക്കുന്നു.”
NS
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂഡൽഹി: നവംബർ 4 , 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 107.63 കോടി ഡോസ് വാക്സിൻ
കഴിഞ്ഞ 24 മണിക്കൂറിൽ 12,885 പുതിയ കേസുകൾ
രോഗമുക്തി നിരക്ക് 98.23%; മാർച്ച് 2020 മുതൽ ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ 15,054 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,37,12,794 ആയി
ചികിത്സയിലുള്ളത് ആകെ രോഗബാധിതരുടെ 1%-ത്തിലും താഴെ; നിലവിലെ നിരക്ക് 0.43%; ; 2020 മാർച്ച് മുതൽ ഏറ്റവും കുറഞ്ഞ നിരക്ക്
രാജ്യത്ത് നിലവിൽ ചികിത്സയിലുള്ളത് 1,48,579 പേർ; 253 ദിവസത്തെ ഏറ്റവും കുറഞ്ഞ കണക്ക്
പ്രതിദിന രോഗസ്ഥിരീകരണ നിരക്ക് 1.21 ശതമാനമാണ്. കഴിഞ്ഞ 31 ദിവസമായി ഇത് 2 ശതമാനത്തിൽ താഴെയാണ്
പ്രതിവാര രോഗസ്ഥിരീകരണ നിരക്ക്  – 41 ദിവസമായി 2% ത്തിൽ താഴെ
ആകെ നടത്തിയത് 61.23 കോടി പരിശോധനകൾ
SKY
(Visitor Counter : 100
ആഭ്യന്തരകാര്യ മന്ത്രാലയം
അവശ്യവസ്തുക്കളുടെ ലഭ്യത ഉറപ്പാക്കണമെന്ന് കേന്ദ്രആഭ്യന്തരമന്ത്രാലയം സംസ്ഥാനങ്ങളോട് നിര്ദ്ദേശിച്ചു
(കോവിഡ്-19 രോഗവ്യാപനത്തെ തുടര്ന്ന് പ്രഖ്യാപിക്കേണ്ടി വന്ന ലോക്ക് ഡൗണിന്റെ പശ്ചാത്തത്തില് രാജ്യത്ത് അവശ്യവസ്തുക്കളുടെ ലഭ്യത ഉറപ്പാക്കുന്നതിന് അടിയന്തര നടപടികള് സ്വീകരിക്കണമെന്നാവശ്യപ്പെട്ട് സംസ്ഥാന ചീഫ് സെക്രട്ടറിമാര്ക്ക് കേന്ദ്രആഭ്യന്തരമന്ത്രാലയം സെക്രട്ടറി അജയ് കുമാര് ഭല്ല കത്തയച്ചു. 1955 ലെ അവശ്യവസ്തു നിയമപ്രകാരമുള്ള നടപടി സ്വീകരിക്കാനാണ് കത്തില് നിര്ദേശിച്ചിട്ടുള്ളത്.. അവശ്യവസ്തുക്കളുടെ സംഭരണപരിധി, വിലനിയന്ത്രണം, ഉല്പാദനവര്ധന, വ്യാപാരികളുടെ കണക്ക് പരിശോധന എന്നിവ സംസ്ഥാനങ്ങള് ഉറപ്പാക്കണം.
തൊഴിലാളികളുടെ ലഭ്യതക്കുറവ് കാരണം അവശ്യവസ്തുക്കളുടെ ഉല്പാദനത്തില് കുറവ് വരികയാണെന്ന് റിപ്പോര്ട്ടുണ്ട്. സാധനങ്ങളുടെ പൂഴ്ത്തിവെപ്പിനും കരിഞ്ചന്തക്കും അമിതലാഭത്തിന് വേണ്ടി വിലകൂട്ടി വില്ക്കുന്നതിനും ഈ സാഹചര്യം ഇടയാക്കും. ഇത് തടയുകയും സാധനങ്ങള് ആവശ്യമായ തോതില് പൊതുജനങ്ങള്ക്ക് ന്യായവിലക്ക് ലഭ്യമാക്കണമെന്നും അദ്ദേഹം നിര്ദേശിച്ചു.
ദുരന്തനിവാരണനിയമപ്രകാരം കേന്ദ്ര ആഭ്യന്തര മന്ത്രാലയം ഭക്ഷ്യവസ്തുക്കള്, മരുന്നുകള്, മെഡിക്കല് ഉപകരണങ്ങള് എന്നിവയും ഉല്പാദനം പുനരാരംഭിക്കുന്നതിനും ഇവയുടെ കൈമാറ്റത്തിനും സംസ്ഥാനങ്ങള്ക്ക് ഇതിനോടകം അനുമതി നല്കിയിട്ടുണ്ട്.
സാഹചര്യങ്ങള്ക്ക് അനുസരിച്ച് വേണ്ട ഇളവുകള് മുന്ഗണനാടിസ്ഥാനത്തില് പ്രഖ്യാപിക്കാനും അവശ്യവസ്തു നിയമപ്രകാരം കേന്ദ്ര ഉപഭോക്തൃ-ഭക്ഷ്യ-പൊതുവിതരണ മന്ത്രാലയം സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും ജൂണ് 30 വരെ അധികാരം നല്കിയിട്ടുണ്ട്.
അവശ്യവസ്തു നിയമത്തിന്റെ ലംഘനം നടത്തുന്ന വ്യാപാരികള് ഉള്പ്പെടെയുള്ളവര്ക്ക് ഏഴ് വര്ഷം വരെ തടവോ പിഴയോ രണ്ടും കൂടിയോ ലഭിക്കാവുന്നതാണ്. 1980 ലെ കരിഞ്ചന്ത തടയലും അവശ്യവസ്തുവിതരണം സുഗമമാക്കലും നിയമപ്രകാരം സംസ്ഥാനങ്ങള്ക്ക് ഇത്തരക്കാരെ അറസ്റ്റ് ചെയ്ത് തടവിലാക്കാനും അധികാരമുണ്ട്.
ആഭ്യന്തരകാര്യ മന്ത്രാലയം
കേന്ദ്രമന്ത്രി ശ്രീ അമിത് ഷാ ‘ആയുഷ്മാൻ സിഎപിഎഫ്’ പദ്ധതി ആരോഗ്യ കാർഡുകൾ ദേശീയ തലത്തിൽ പുറത്തിറക്കി
ന്യൂഡൽഹി, നവംബർ 02, 2021
കേന്ദ്ര ആഭ്യന്തര, സഹകരണ മന്ത്രി ശ്രീ അമിത് ഷാ ഇന്ന് ന്യൂഡൽഹിയിൽ ദേശീയ തലത്തിൽ ‘ആയുഷ്മാൻ സിഎപിഎഫ്’ പദ്ധതി ആരോഗ്യ കാർഡുകൾ ഒരു ഉദ്യോഗസ്ഥന് നൽകിക്കൊണ്ട് പുറത്തിറക്കി. എൻഎസ്ജി ഉദ്യോഗസ്ഥർക്ക് വിതരണം ചെയ്യുന്നതിനായി ‘ആയുഷ്മാൻ സിഎപിഎഫ്’ പദ്ധതി ആരോഗ്യ കാർഡുകൾ അദ്ദേഹം എൻഎസ്ജി ഡയറക്ടർ ജനറലിന് കൈമാറി. ഇന്നു മുതൽ, എല്ലാ സിഎപിഎഫുകളിലും ഹെൽത്ത് കാർഡ് വിതരണം നടത്തും. ഓരോ ദിവസവും വിതരണം ചെയ്ത കാർഡുകളുടെ എണ്ണം ആഭ്യന്തര മന്ത്രാലയത്തിന്റെ  വെബ്സൈറ്റിൽ പ്രദർശിപ്പിക്കുകയും ചെയ്യും. ഏകദേശം 35 ലക്ഷം കാർഡുകളുടെ വിതരണം 2021 ഡിസംബറോടെ പൂർത്തിയാകും.
കേന്ദ്ര സായുധ പോലീസ് സേനയിലെ  എല്ലാ ഉദ്യോഗസ്ഥർക്കും അവരുടെ ആശ്രിതർക്കും ആരോഗ്യ സേവനങ്ങൾ നൽകുന്നതിനായി, പൈലറ്റ് അടിസ്ഥാനത്തിൽ, 2021 ജനുവരി 23 ന് അസമിൽ ശ്രീ അമിത് ഷാ ‘ആയുഷ്മാൻ CAPF’ പദ്ധതി ആരംഭിച്ചിരുന്നു.
ആഭ്യന്തര മന്ത്രാലയത്തിന്റെയും ആരോഗ്യ കുടുംബക്ഷേമ മന്ത്രാലയത്തിന്റെയും ദേശീയ ആരോഗ്യ അതോറിറ്റിയുടെയും സംയുക്ത സംരംഭമാണ് ഈ പദ്ധതി. അസം റൈഫിൾസ്, സശാസ്ത്ര സീമ ബൽ, ബിഎസ്എഫ്, സിഐഎസ്എഫ്, സിആർപിഎഫ്, ഐടിബിപി, എൻഎസ്ജി എന്നിങ്ങനെ കേന്ദ്ര ആഭ്യന്തരമന്ത്രാലയത്തിന് കീഴിലുള്ള ഏഴ് കേന്ദ്ര സായുധ പൊലീസ് സേനകളിൽ സേവനമനുഷ്ഠിക്കുന്ന എല്ലാ ഉദ്യോഗസ്ഥരെയും അവരുടെ ആശ്രിതരെയും ആരോഗ്യ പരിരക്ഷാ പദ്ധതിയിൽ ഉൾപ്പെടുത്തുന്നതിനാണ് പദ്ധതി രൂപകൽപ്പന ചെയ്തിരിക്കുന്നത്.
ആയുഷ്മാൻ ഭാരത് PM-JAY, അല്ലെങ്കിൽ സി ജി എച്ച് എസ് പ്രകാരം എംപാനൽ ചെയ്തിട്ടുള്ള എല്ലാ ആശുപത്രികളിലും സി എ പി എഫ് ഉദ്യോഗസ്ഥർക്കും അവരുടെ കുടുംബങ്ങൾക്കും ഇനി മുതൽ പണരഹിതമായി ഇൻ-പേഷ്യന്റ്, ഔട്ട്-പേഷ്യന്റ് ആരോഗ്യ സുരക്ഷ സൗകര്യങ്ങൾ ലഭ്യമാകും.
സി എ പി എഫ് ഗുണഭോക്താക്കൾക്ക് തടസ്സമില്ലാത്ത സേവനങ്ങൾ പ്രാപ്തമാക്കുന്നതിന്, ഒരു ടോൾ-ഫ്രീ ഹെൽപ്പ്ലൈൻ , ഒരു ഓൺലൈൻ പരാതി പരിഹാര സംവിധാനം, കൂടാതെ വഞ്ചന/ദുരുപയോഗം എന്നിവ കണ്ടെത്തി തടയുന്നതിന് ഒരു നിയന്ത്രണ സംവിധാനം എന്നിവ സൃഷ്ടിച്ചിട്ടുണ്ട്.
സേനയിലെ ഗുണഭോക്താക്കളുടെ എണ്ണം, ഇന്നത്തെ കണക്ക് പ്രകാരം, ഇനിപ്പറയുന്നവയാണ്:-
ദേശീയ സുരക്ഷാ ഗാർഡുകൾ- എൻ എസ് ജി - 32,972
ആസാം റൈഫിൾസ് - 2,35,132
ഇന്തോ ടിബറ്റൻ ബോർഡർ പോലീസ് - 3,33,243
സശസ്ത്ര സീമാ ബൽ - 2,54,573
സെൻട്രൽ ഇൻഡസ്ട്രിയൽ സെക്യൂരിറ്റി ഫോഴ്സ് - 4,66,927
അതിർത്തി സുരക്ഷാ സേന - 10,48,928
സെൻട്രൽ റിസർവ് പോലീസ് സേന - 11,86,998
ആകെ - 35,58,773
RRTN/SKY
(Visitor Counter : 164
പ്രത്യേക സേവനങ്ങളും ഫീച്ചറുകളും
കൂടുതല് മത്സ്യബന്ധന തുറമുഖങ്ങള് അന്താരാഷ്ട്ര നിലവാരത്തിലേക്ക് ഉയര്ത്തും: ഡോ എല് മുരുകന്
കൂടുതല് മത്സ്യബന്ധന തുറമുഖങ്ങള് അന്താരാഷ്ട്ര നിലവാരത്തിലേക്ക് ഉയര്ത്തുമെന്ന് കേന്ദ്ര മത്സ്യ ബന്ധന, മൃഗസംരക്ഷണ, ക്ഷീരോല്പാദന, വാര്ത്താ-വിതരണ പ്രക്ഷേപണ സഹമന്ത്രി ഡോ എല് മുരുകന് പറഞ്ഞു. കേന്ദ്ര സമുദ്രോല്പന്ന കയറ്റുമതി വികസന അതോറിറ്റിയുടെ  കൊച്ചി ഓഫീസ് സന്ദര്ശിക്കുകയായിരുന്നു കേന്ദ്ര മന്ത്രി. എം പി ഇ ഡി എ ചെയര്മാന് ശ്രീ കെ എസ് ശ്രീനിവാസ്, ഡയറക്ടര് ഡോ. എം കാര്ത്തികേയന്, ജോയിന്റ് ഡയറക്ടര്മാരായ ഡോ രാം മോഹന് എം കെ, ശ്രീ പി അനില് കുമാര് ഉള്പ്പെടെയുള്ള മുതിര്ന്ന ഉദ്യോഗസ്ഥരുമായി അദ്ദേഹം ചര്ച്ച നടത്തി. രാജ്യത്തെ സമുദ്രോല്പന്ന ഭക്ഷ്യ മേഖലയിലെ എം പി ഇ ഡി എ-യുടെ നാഴികക്കല്ലുകള് വ്യക്തമാക്കുന്ന പവര് പോയിന്റ പ്രസന്റേഷനും ഡോ എല് മുരുകന് വീക്ഷിച്ചു. എം പി ഇ ഡി എ യുടെ ക്വാളിറ്റി കണ്ട്രോള്, മൈക്രോ ബയോളജി ലബോറട്ടറികളും സീ ഫുഡ് ഇന്ത്യാ സിഗ്നേച്ചര് സ്റ്റാളും അദ്ദേഹം സന്ദര്ശിച്ചു.
തുടര്ന്ന് അദ്ദേഹം ആലപ്പുഴ ജില്ലയിലുള്ള ഏഴുപുന്നയിലെ ആക്സിലറേറ്റഡ് ഫ്രീസ് ഡ്രൈയിംഗ് കമ്പനിയും  സന്ദര്ശിച്ചു. രാജ്യത്ത് ആകെയുള്ള രണ്ട് ആക്സിലറേറ്റഡ് ഫ്രീസ് ഡ്രൈയിംഗ് സംവിധാനമുള്ള ചെമ്മീന് സംസ്കരണ, കയറ്റുമതി സ്ഥാപനങ്ങളില് ഒന്നാണ് ഏഴുപുന്നയിലുള്ളത്. എഎഫ്ഡിസി മാനേജിംഗ് ഡയറക്ടര് ശ്രീ എബ്രഹാം ജെ തരകനുമായും കേന്ദ്ര മന്ത്രി ചര്ച്ച നടത്തി. ചെമ്മീന് സംസ്കരണ സംവിധാനങ്ങളുടെയും കയറ്റുമതിക്കാവശ്യമായ കോള്ഡ് സ്റ്റോറേജ്, ഡ്രൈയിംഗ് സംവിധാനങ്ങളുടെയും പ്രവര്ത്തനങ്ങളും അദ്ദേഹം വീക്ഷിച്ചു.
പ്രധാനമന്ത്രിയുടെ ഓഫീസ്
കർണാടകത്തിലെ മാണ്ഡ്യ സന്ദർശിച്ചതിന്റെ ദൃശ്യങ്ങൾ പ്രധാനമന്ത്രി പങ്കുവെച്ചു
കർണാടകം വികസനത്തിന്റെ ശക്തികേന്ദ്രമാണ്, രാജ്യത്തിന് നിരവധി മേഖലകളിൽ സംഭാവന നൽകുന്നു: പ്രധാനമന്ത്രി
പ്രധാനമന്ത്രി ശ്രീ നരേന്ദ്ര മോദി അടുത്തിടെ കർണാടകയിലെ മാണ്ഡ്യ സന്ദർശിച്ചതിന്റെ ദൃശ്യങ്ങൾ പങ്കുവെക്കുകയും മാണ്ഡ്യ അതിശയകരമാണെന്ന് പറഞ്ഞു. ജനങ്ങളുടെ സ്നേഹം എന്നും വിലമതിക്കും.
കർണാടകത്തിലെ മാണ്ഡ്യയിൽ നിന്നുള്ള പാർലമെന്റ് അംഗമായ ശ്രീമതി സുമലത അംബരീഷിൻറെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
"മാണ്ഡ്യ അത്ഭുതകരമായിരുന്നു! ജനങ്ങളുടെ സ്നേഹം എപ്പോഴും വിലമതിക്കും."
Furthermore responding to the tweet by a citizen, Rangaraj Bindiganavile, the Prime Minister said;
"Karnataka is a powerhouse of development, contributing to the nation in so many sectors. It is an honour to serve the people of this great state."
പ്രധാനമന്ത്രിയുടെ ഓഫീസ്
അസമിലെ വെള്ളപ്പൊക്കത്തെ കുറിച്ച് സംസ്ഥാന മുഖ്യമന്ത്രിയുമായി പ്രധാനമന്ത്രി സംസാരിച്ചു
പ്രധാനമന്ത്രി ശ്രീ നരേന്ദ്ര മോദി അസമിന്റെ ഭാഗങ്ങളിലെ വിവിധ വെള്ളപ്പൊക്കത്തെ കുറിച്ച് മുഖ്യമന്ത്രി ശ്രീ ഹിമന്ത ബിശ്വ ശർമ്മയുമായി സംസാരിച്ചു. സാഹചര്യം ലഘൂകരിക്കാൻ സഹായിക്കുന്നതിന് കേന്ദ്രത്തിൽ നിന്ന് സാധ്യമായ എല്ലാ പിന്തുണയും പ്രധാനമന്ത്രി ഉറപ്പ് നൽകി.
ഒരു ട്വീറ്റിൽ പ്രധാനമന്ത്രി പറഞ്ഞു;
"അസം മുഖ്യമന്ത്രി ശ്രീ ഹിമന്ത ബീശ്വയോട് സംസാരിച്ചു, സംസ്ഥാനത്തിന്റെ ചില ഭാഗങ്ങളിലെ വെള്ളപ്പൊക്ക സാഹചര്യം വിലയിരുത്തി. സാഹചര്യം ലഘൂകരിക്കാൻ സഹായിക്കാൻ കേന്ദ്രത്തിൽ നിന്ന് സാധ്യമായ എല്ലാ പിന്തുണയും ഉറപ്പുനൽകി. ദുരിതബാധിത പ്രദേശങ്ങളിൽ താമസിക്കുന്നവരുടെ സുരക്ഷയ്ക്കും ക്ഷേമത്തിനും വേണ്ടി ഞാൻ പ്രാർത്ഥിക്കുന്നു. "
(
പ്രധാനമന്ത്രിയുടെ ഓഫീസ്
മലാവി, മൊസാംബിക്, മഡഗാസ്കർ എന്നിവിടങ്ങളിൽ ഫ്രെഡി ചുഴലിക്കാറ്റിനെ തുടർന്നുണ്ടായ ജീവഹാനിയിൽ പ്രധാനമന്ത്രി അനുശോചനം രേഖപ്പെടുത്തി
മലാവി, മൊസാംബിക്, മഡഗാസ്കർ എന്നിവിടങ്ങളിൽ ഫ്രെഡി ചുഴലിക്കാറ്റിൽ ഉണ്ടായ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ട്വീറ്റിൽ പ്രധാനമന്ത്രി പറഞ്ഞു;
" ഫ്രെഡി ചുഴലിക്കാറ്റ് മൂലം മലാവി, മൊസാംബിക്, മഡഗാസ്കർ എന്നിവിടങ്ങളിൽ ഉണ്ടായ നാശനഷ്ടങ്ങളിൽ തീവ്ര ദുഖമുണ്ട്. മലാവി പ്രസിഡന്റ് ലാസറസ് ചക്വേര, മൊസാംബിക്ക് പ്രസിഡന്റ് ഫിലിപ്പ് ന്യൂസി, മഡഗാസ്കർ പ്രസിഡന്റ് ആൻഡ്രി രാജോലിന , ചുഴലിക്കാറ്റിൽ പെട്ട് മരിച്ചവരുടെ കുടുംബാംഗങ്ങൾ എന്നിവരെ അനുശോചനം അറിയിക്കുന്നു ."
പ്രത്യേക സേവനങ്ങളും ഫീച്ചറുകളും
ബക്രീദ്: പാസ്പോർട്ട് അപ്പോയ്ന്റ്മെന്റുകൾ പുനഃക്രമീകരിച്ചു
തിരുവനന്തപുരം റീജണൽ പാസ്പോർട്ട് ഓഫീസിന്റെ പരിധിയിലുള്ള വഴുതക്കാട്, നെയ്യാറ്റിൻകര, കൊല്ലം എന്നിവിടങ്ങളിലെ പാസ്പോർട്ട് സേവാകേന്ദ്രങ്ങളും  ആറ്റിങ്ങലിലും പത്തനംതിട്ടയിലും പോസ്റ്റ് ഓഫീസ് പാസ്പോർട്ട് സേവാകേന്ദ്രങ്ങളും  ജൂൺ 28-ന്  പ്രവർത്തിക്കും. ബക്രീദ് പ്രമാണിച്ച് ജൂൺ 29-ന് അവധിയായിരിക്കും.
ജൂൺ 29-നുള്ള എല്ലാ പാസ്പോർട്ട്, പിസിസി അപ്പോയിന്റ്മെന്റുകളും ജൂൺ 28-ലേക്ക് പുനഃക്രമീകരിച്ചിരിക്കുന്നു. കൂടുതൽ വിവരങ്ങൾക്ക് , 0471 2470225 എന്ന നമ്പറിലോ rpo.trivandrum@mea.gov.in  അല്ലെങ്കിൽ 8089685796  എന്ന നമ്പറിൽ ബന്ധപ്പെടുക.
(..NS..
ആരോഗ്യ, കുടുംബക്ഷേമ മന്ത്രാലയം
128 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
|
|
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 128 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
22.45 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
പ്രത്യേക സേവനങ്ങളും ഫീച്ചറുകളും
സരൾ കൃഷി ബീമാ പദ്ധതി : 28.26 ലക്ഷം രൂപ ക്ഷീര കർഷകർക്ക് കൈമാറി
തിരുവനന്തപുരം 2023 ജൂൺ 23
ക്ഷീര കർഷകർക്കായി കേന്ദ്ര പൊതുമേഖലാ സ്ഥാപനമായ അഗ്രിക്കൾച്ചർ ഇൻഷുറൻസ് കമ്പനി ഓഫ് ഇന്ത്യയും മിൽമ - മലബാർ റീജിയണും സംയുക്തമായി നടപ്പിലാക്കുന്ന സരൾ കൃഷി ബീമാ എന്ന പദ്ധതിയിലൂടെ കണ്ണൂർ, കാസർകോഡ് ജില്ലകളിലെ ക്ഷീര കർഷകർക്ക് 28,26,360 രൂപ ക്ലെയിം ഇനത്തിൽ കൈമാറി. കണ്ണൂർ ജില്ലയിലാണ് ഏറ്റവും കൂടുതൽ പേർക്ക് തുക കൈമാറിയത്. 1315 ക്ഷീര കർഷകർക്കായി 20,50,200/- രൂപ അനുവദിച്ചു,
കാസർഗോഡ് ജില്ലയിൽ 887 കർഷകർക്ക് 7,76160 / - രൂപ കൈമാറി.
തിരുവനന്തപുരത്ത് നടന്ന ചടങ്ങിൽ മിൽമ ചെയർമാൻ ശ്രീ. കെ എസ് മണി, മലബാർ മേഖല സഹകരണ പാലുൽപാദക യൂണിയൻ  എം ഡി ഡോ. പി മുരളി, മിൽമ ഡയറക്ടർമാരായ ശ്രീ നാരായണൻ, ശ്രീ സുധാകരൻ .കെ, അഗ്രിക്കൾച്ചർ ഇൻഷുറൻസ് കമ്പനി ഓഫ് ഇന്ത്യ ഉദ്യോഗസ്ഥരായ ശ്രീ.ഭാരതി വജ്രവേലു, ശ്രീ വരുൺ.എസ്, ഡോ.പി ആർ പ്രസീദ തുടങ്ങിയവർ സന്നിഹിതരായിരുന്നു.
ഏപ്രിൽ - മെയ് മാസങ്ങളിലെ കഠിനമായ വേനൽച്ചൂട് പാലുൽപാദനത്തിൽ വരുത്തുന്ന കുറവ് പരിഹരിക്കുകയാണ് പദ്ധതിയുടെ ലക്ഷ്യം. പാലക്കാട്, വയനാട്, മലപ്പുറം, കോഴിക്കോട്, കണ്ണൂർ, കാസർഗോഡ് എന്നീ ആറ് ജില്ലകളിലാണ് ആദ്യ ഘട്ടത്തിൽ പദ്ധതി നടപ്പാക്കിയത്. ഏകദേശം 15000 ത്തോളം ക്ഷീര കർഷകർ ഇതിനോടകം പദ്ധതിയിൽ ചേർന്നിട്ടുണ്ട്. പദ്ധതി പ്രകാരം നിശ്ചിത പ്രീമിയം തുക സബ്സിഡിയായി ക്ഷീര കർഷകർക്ക് വിതരണം ചെയ്യും. 2000 രൂപയാണ് പരമാവധി ഇൻഷുറൻസ് തുക.
പദ്ധതിയെ കുറിച്ചുള്ള കൂടുതൽ വിവരങ്ങൾക്ക് - 18004257064 എന്ന ടോൾ ഫ്രീ നമ്പറിൽ ബന്ധപ്പെടാവുന്നതാണ്.
-ND-
(Visitor Counter : 19
പ്രത്യേക സേവനങ്ങളും ഫീച്ചറുകളും
നൂതന സാങ്കേതിക വിദ്യകളുടെ ഗുണഫലങ്ങൾ സമൂഹത്തിനൊട്ടാകെ ലഭ്യമാക്കണം : കേന്ദ്ര ഐ ടി സെക്രട്ടറി അൽകേഷ് കുമാർ ശർമ്മ
തിരുവനന്തപുരം 04 മാർച്ച് 2023
നിർമ്മിത ബുദ്ധി പോലുള്ള നവീന സാങ്കേതിക വിദ്യകളുടെ വർധിച്ച ഉപയോഗം രാജ്യത്തിൻറെ വികസന കുതിപ്പിന് വഴിയൊരുക്കുമെന്ന് കേന്ദ്ര ഇലക്ട്രോണിക്സ് -ഐ ടി സെക്രട്ടറി ശ്രീ. അൽകേഷ് കുമാർ ശർമ്മ പറഞ്ഞു. ഡിജിറ്റൽ വൽക്കരണത്തിന്റെ രംഗത്ത് മറ്റു രാജ്യങ്ങൾക്ക് 50 വർഷം കൊണ്ട് കൈവരിക്കാൻ കഴിഞ്ഞ നേട്ടമാണ് 7 വര്ഷം കൊണ്ട് ഇന്ത്യ സൃഷ്ടിച്ചത്. നിർമ്മിത ബുദ്ധിയുടെ മേഖലയിൽ ഇന്ത്യയെ ആഗോള തലത്തിൽ മുൻനിരയിൽ എത്തിക്കാനാണ് ഗവണ്മെന്റ് ലക്ഷ്യമിടുന്നതെന്ന് അദ്ദേഹം പറഞ്ഞു. രാജ്യത്തുടനീളം ജനങ്ങൾക്ക് ഗുണനിലവാരമുള്ള കണക്ടിവിറ്റിയും, കുറഞ്ഞ ചെലവിൽ മൊബൈൽ ഫോണുകൾ, കംപ്യൂട്ടറുകൾ, ഡാറ്റ എന്നിവ ലഭ്യമാക്കാനാണ് ഗവണ്മെന്റ് ശ്രമിക്കുന്നത്. ഇത് വികസനത്തിന്റെ അടുത്ത തലത്തിൽ രാജ്യത്തെ എത്തിക്കുമെന്ന് ഐ ടി സെക്രട്ടറി ചൂണ്ടിക്കാട്ടി.
ഇലക്ട്രോണിക്സ്ആൻഡ്ഇൻഫർമേഷൻടെക്നോളജിമന്ത്രാലയത്തിന് കീഴിലുള്ള സെന്റർ ഫോർഡെവലപ്മെന്റ്ഓഫ്അഡ്വാൻസ്ഡ്കമ്പ്യൂട്ടിങ് , ആർസിസിയുമായി ചേർന്ന് വികസിപ്പിച്ച ഗർഭാശയഗള അർബുദം അഥവ സെർവിക്കൽ ക്യാൻസർ പ്രാരംഭദശയിലേ കണ്ടുപിടിക്കുന്നതിനുള്ള സെർവി സ്കാൻ എന്ന സാങ്കേതികവിദ്യയുടെ കൈമാറ്റ ചടങ്ങിൽ തിരുവനന്തപുരത്തു് സംസാരിക്കുകയായിരുന്നു. ശ്രീ. അൽകേഷ് കുമാർ ശർമ്മ. രാജ്യത്തിന്റെവിവിധഭാഗങ്ങളിലുള്ള ക്യാൻസർ സെന്ററുകളിലായി 10,000-ലധികംപാപ്സ്മിയറുകൾ വിശകലനം ചെയ്ത ഈ സാങ്കേതികവിദ്യയുടെ ഗുണനിലവാരം ഉറപ്പുവരുത്തിയിട്ടുണ്ട്.
സി ഡാക് വികസിപ്പിച്ച പോർട്ടബിൾ ടെട്രാ ബേസ്സ്റ്റേഷന്റെ ഔദ്യോഗിക ഉത്ഘാടനകർമ്മംകേന്ദ്ര ഐ ടി സെക്രട്ടറി നിർവ്വഹിച്ചു. യൂറോപ്യൻ ടെലികമ്മ്യൂണിക്കേഷൻ സ്റ്റാൻഡേർഡ് ഇ ൻസ്റ്റിറ്റ്യൂട്ട് നി ർദ്ദേശിച്ചിട്ടുള്ള ടെട്രാ കമ്മ്യൂണിക്കേഷൻ മാനദണ്ഡങ്ങളിൽ അധിഷ്ഠിതമായ സുരക്ഷിതവും വിശ്വസനീയവും കാര്യക്ഷമവുമായ വയർലസ്കമ്മ്യൂണിക്കേഷൻ സംവിധാനമാണിത് . ഈ സാങ്കേതികവിദ്യ പോലീസ്, മറ്റ് പൊതുസുരക്ഷാസംവിധാനങ്ങൾ, അവശ്യസേവനങ്ങൾ , തീരസംരക്ഷണം, അതിർത്തിസുരക്ഷ, മെട്രോ റെയിൽവേ തുടങ്ങിയ മേഖലകളിലെവാർത്താവിനിമയആവശ്യങ്ങൾക്കായിഉദ്ദേശിക്കപ്പെട്ടിട്ടുള്ളതാണ്. ബേസ്സ്റ്റേഷനുകൾ, മൊബൈൽടെർമിനലുകൾ, ഡിസ്പാച്ചർയൂണിറ്റുകൾ, വോയിസ്ലോഗർ, മറ്റ് വാ ർത്താവിനിമയ സംവിധാനങ്ങളുമായി ബന്ധിപ്പിക്കുവാനുള്ള ഗേറ്റ് വ്വേകൾ തുടങ്ങി ഇരുപത്തഞ്ചോളംവ്യത്യസ്ത പ്രൊഡക്ടുകളുടെ ഒരുസഞ്ചയമാണ് സി ടി എൻ. ചടങ്ങിൽ , കേന്ദ്ര ഇലക്ട്രോണിക്സ്, വിവരസാങ്കേതികവിദ്യാ വകുപ്പ് ഗ്രൂപ്പ്കോർഡിനേറ്റർ ശ്രീമതി. സുനിതാവർമ, സംസ്ഥാന വ്യവസായ പ്രിൻസിപ്പൽ സെക്രട്ടറി ശ്രീ. സുമൻ ബില്ല തുടങ്ങിയവർ പങ്കെടുത്തു.
-ND-
(Visitor Counter : 37
ആരോഗ്യ, കുടുംബക്ഷേമ മന്ത്രാലയം
72.70 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
(ന്യൂഡൽഹി, സെപ്റ്റംബർ 13, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 72.70 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്. കൂടാതെ, 8 ലക്ഷത്തിൽ അധികം  വാക്സിൻ ഡോസുകൾ ഉടൻ കൈമാറും.
4.90 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
പ്രധാനമന്ത്രിയുടെ ഓഫീസ്
പ്രധാനമന്ത്രി സൗദി അറേബ്യന് രാജാവുമായി ടെലിഫോണിൽ സംസാരിച്ചു
സൗദി അറേബ്യന് രാജാവ് ഹിസ് മെജസ്റ്റി സല്മാന് ബിന് അബ്ദുള് അസീസ് അല് സൗദുമായി പ്രധാനമന്ത്രി ശ്രീ നരേന്ദ്രമോദി ഇന്ന് ടെലിഫോണ് സംഭാഷണം നടത്തി. കോവിഡ്-19ന്റെ പശ്ചാത്തലത്തിലുള്ള ആഗോള വെല്ലുവിളികളെക്കുറിച്ചുള്ള വീക്ഷണങ്ങള് ഇരുനേതാക്കളും പങ്കുവച്ചു.
ജി 20 ഗ്രൂപ്പ് രാജ്യങ്ങളുടെ കൂട്ടായ്മയുടെ നിലവിലെ പ്രസിഡന്റ് എന്ന നിലയിൽ സൗദി അറേബ്യ നല്കിയ നേതൃത്വത്തിനെ പ്രധാനമന്ത്രി പ്രശംസിച്ചു. ജി 20 തലത്തില് എടുത്ത മുന്കൈകള് മഹാമാരിക്കെതിരായി ഏകോപിതമായ പ്രതിരോധം തീർക്കുവാൻ സഹായിച്ചുവെന്ന് ഇരുനേതാക്കളും അംഗീകരിച്ചു.
ജി 20ലെ ഇപ്പോഴത്തെ അജണ്ടകളിലെ പ്രധാനപ്പെട്ട മുന്ഗണനകളെക്കുറിച്ചും അവര് ചര്ച്ച ചെയ്തു.
ഇന്ത്യയും സൗദി അറേബ്യയും തമ്മിലുള്ള ഉഭയകക്ഷി ബന്ധത്തിന്റെ അവസ്ഥയില് ഇരുനേതാക്കളും സംതൃപ്തി പ്രകടിപ്പിക്കുകയും എല്ലാ മേഖലകളിലും സഹകരണം കൂടുതല് ശക്തിപ്പെടുത്തുമെന്ന് പ്രഖ്യാപിക്കുകയും ചെയ്തു. കോവിഡ്-19 മഹാമാരിയുടെ സമയത്ത് ഇന്ത്യന് പ്രവാസികള്ക്ക് മടങ്ങിപ്പോകുവാൻ സൗദി അറേബ്യ നല്കിയ പിന്തുണയ്ക്ക് ഹിസ് മെജസ്റ്റി കിംഗ് സല്മാനോട് പ്രധാനമന്ത്രി പ്രത്യേക നന്ദി പ്രകാശിപ്പിച്ചു.
ഹിസ് മെജസ്റ്റി കിംഗ് സല്മാന് ബിന് അബ്ദുള് അസീസ് അല് സൗദിനും സൗദി അറേബ്യന് രാജകുടുംബത്തിലെ മറ്റ് അംഗങ്ങള്ക്കും രാജ്യത്തെ എല്ലാ പൗരന്മാര്ക്കും മികച്ച ആരോഗ്യത്തിനും സൗഖ്യത്തിനുമുള്ള ഊഷ്മളമായ ആശംസകള് പ്രധാനമന്ത്രി നേര്ന്നു.
പ്രധാനമന്ത്രിയുടെ ഓഫീസ്
ബിലാസ്പൂരിലെ പ്രധാനമന്ത്രി ഗ്രാമീണ റോഡ് പദ്ധതിയിൽ പ്രധാനമന്ത്രി സന്തുഷ്ടി പ്രകടിപ്പിച്ചു
ഛത്തീസ്ഗഡിലെ ബിലാസ്പൂരിലെ പ്രധാനമന്ത്രി ഗ്രാമീണ റോഡ് പദ്ധതിയി പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു.
ശ്രീ. അരുൺ സാവോ എം പി യുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"ഛത്തീസ്ഗഡിലെ ബിലാസ്പൂരിലെ ജനങ്ങളുടെ ഈ സന്തോഷത്തിൽ രാജ്യം മുഴുവൻ പങ്കുചേരുന്നു!പ്രധാനമന്ത്രി ഗ്രാമീണ റോഡ് പദ്ധതിയുടെ ഇത്തരം നേട്ടങ്ങൾ വളരെ പ്രോത്സാഹജനകമാണ്."
DS/SH
-ND-
(